Source: http://www.skolskyportal.sk/comment/6324
Timestamp: 2018-05-24 23:08:04+00:00
Document Index: 9135940

Matched Legal Cases: ['§ 9', '§ 9', '§10', '§10', '§9', '§ 9', '§ 10', '§10', '§ 9', '§ 10', '§ 61', '§ 6']

Náhrada prvej kvalifikačnej skúšky. | Školský portál
Náhrada prvej kvalifikačnej skúšky.
Ut, 10/04/2011 - 21:20
Chcel by som Vás požiadať o informácie týkajúce sa náhrady prvej kvalifikačnej
skúšky a platového zaradenia do jedenástej triedy.
Ukončil som vysokoškolské štúdium druhého stupňa v špecializácii znalostný manažment s titulom
magister.Takisto som ukončil vysokoškolské štúdium podnikového manažmentu v špecializácii
všeobecný manažment s udelením amerického titulu MBA.
Vysokoškolské vzdelanie mám ukončené v anglickom jazyku (MBA) a tiež v slovenskom jazyku (Mgr.)
Mám štátnu skúšku z anglického jazyka a literatúry a doplňujúce pedagogické štúdium anglický
jazyk a literatúra, ukončené štátnou skúškou, na Katedre anglického jazyka a literatúry pedagogickej fakulty. DPŠ som ukončil na filozofickej fakulte pedagogickej fakulty dňa 24. novembra 2009.
Učiteľa anglického jazyka na strednej škole robím od roku 2002.
Chcel by som sa spýtať či spľňam predpoklady na prvú kvalifikačnú skúšku a pre platové
zaradenie do 11 triedy. Môže byť moje vzdelanie považované za náhradu prvej kvalifikačnej skúšky, nakoľko
mám vysokoškolské vzdelanie ukončené v slovenskom a anglickom jazyku, DPŠ so štátnou skúškou a súvislej
pedagogickej praxe 8 rokov.
St, 10/05/2011 - 19:26
goodfer.t
Dobrý deň Uznávanie náhrad
Uznávanie náhrad kvalifikačných skúšok k 1. novembru 2009
Náhrady I. kvalifikačnej skúšky boli ustanovené § 9 ods. 1 vyhlášky MŠ SR č. 41/1996 Z. z. o odbornej a pedagogickej spôsobilosti pedagogických zamestnancov v znení neskorších predpisov.
Náhrady I. kvalifikačnej skúšky sa uznávali po piatich rokoch pedagogickej praxe.
Zákonom č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov bola dňom 1.11.2009 vyhláška MŠ SR č. 41/1996 Z. z. zrušená, t.j. dňom 31.10.2009 stratila účinnosť. Z uvedeného dôvodu nie je možné od 1.11.2009 uznávať náhrady I., resp. II. kvalifikačnej skúšky. Nový právny predpis neuznáva náhrady I., resp. II. kvalifikačnej skúšky, len umožnil ich uznanie tým pedagogickým zamestnancom, ktorí splnili podmienky na ich uznanie do 31.10.2009.
Podmienky k uznaniu 1. KS k 31.10.2009 boli nasledovné:
Ustanovenie § 9 ods. 1 citovanej vyhlášky po piatich rokoch pedagogickej praxe považuje za náhradu prvej kvalifikačnej skúšky:
a) získanie titulu po vykonaní štátnej rigoróznej skúšky alebo bez vykonania štátnej rigoróznej skúšky absolventom, ktorí počas celého štúdia na vysokej škole dosahovali výborné študijné výsledky, vykonali štátnu záverečnú skúšku s výborným prospechom a absolvovali štúdium s vyznamenaním, alebo získanie titulu na vysokých školách a fakultách podľa všeobecne záväzných právnych predpisov platných pred 1. júlom 1990,
b) absolvovanie vysokoškolského vzdelania druhého stupňa neučiteľského študijného odboru a absolvovanie doplňujúceho pedagogického štúdia nadväzujúceho na získaný študijný odbor,
c) absolvovanie postgraduálneho štúdia zakončeného záverečnou skúškou pred skúšobnou komisiou podľa všeobecne záväzných právnych predpisov platných pred 1. júlom 1990,
d) absolvovanie rozširujúceho štúdia pre získanie spôsobilosti na vyučovanie ďalšieho aprobačného predmetu alebo študijného odboru, alebo absolvovanie štátnej jazykovej skúšky na pedagogickej fakulte alebo filozofickej fakulte,
e) absolvovanie dvojročného špecializačného inovačného štúdia alebo dvojročného špecializačného kvalifikačného štúdia schváleného ministerstvom,
f) umiestnenie sa na prvom až treťom mieste celoštátneho kola tvorby svojpomocne zhotovených, akreditovaných a patentovaných učebných pomôcok, ktoré boli odovzdané do výroby,
g) autorstvo učebníc a učebných osnov, ktoré boli schválené ministerstvom a vydané,
h) absolvovanie rigoróznej skúšky,
i) umiestnenie na prvom až treťom mieste v celoštátnom kole pedagogického čítania.
Pred 31.10. 2009 ste ešte nemal DPŠ a tiež z Vášho textu nie je jasné, či ste v tom období už mal štátnu jazykovú skúšku ( či ste ju absolvoval na pedagogickej fakulte alebo filozofickej fakulte).
Po, 03/20/2017 - 12:24
Zuzana Dindešová
Náhrada I. kvalifikačnej skúšky
Dobrý deň, mňa by zaujímalo, či mám nárok na náhradu I. kvalifikačnej skúšky. V júni 2008 som ukončila štúdium na Akadémii umení - neučiteľský odbor, ktorý bol v tom istom čase doplnený aj DPŠ v danom odbore. K tomuto termínu som mala aj 5 rokov praxe. Moja otázka teda znie, či mám nárok na náhradu I. kvalifikačnej skúšky. Môj zamestnávateľ tvrdí že nie.
Ak by mi zamestnávateľ aj uznal náhradu, za aké obdobie sa dopláca rozdiel v plate?
Po, 03/20/2017 - 19:04
Náhrada prvej kvalifikačnej skúšky
Vo Vašej otázke chýbajú informácie o tom kde pracujete, čo učíte a čo ste vlastne vyštudovali a ako došlo k tomu, že v roku 2008 ste skončili vysokú školu a zároveň ste mali päť rokov praxe - pedagogickej ? Akú DPŠ v danom odbore ste získali ? Je mi ľúto, ale neviem odpovedať.
Po, 03/20/2017 - 21:06
Doplnené informácie
pracujem na ZUŠ, kde vyučujem od roku 2001 hru na cimbale. Na Akadémii umení mám vyštudovanú hru na cimbale, ktorá je ukončená štátnou skúškou z predmetov Dejiny a literatúra cimbalu a Umelecký výkon. Zároveň som ukončila DPŠ na Hudobnú a umeleckú pedagogiku. Prax som mala pedagogickú a k 31.12.2008 mi bola započítaná prax 6 rokov a 274 dní. Platí aj pre mňa náhrada I. kvalifikačnej skúšky?
Ut, 03/21/2017 - 16:21
Ak ku dňu 31. 12. 2008 ste mali 6 rokov a 274 dní pedagogickej praxe, tak Vám zamestnávateľ mal uznať náhradu 1. kvalifikačnej skúšky už po piatich rokoch pedagogickej praxe. Znovu upozorním že musí ísť o pedagogickú prax, nie prax uvedenú na oznámení o výške a zložení funkčného platu, kde sú aj iné doby. Samozrejme, ak ste nikdy nikde nerobili a neboli ste na materskej dovolenke a pod., tak započítaná prax a pedagogická prax je rovnaká. Len pre poriadok napíšte štátne skúšky z DPŠ. S tým, čo uvádzate som sa nestretla.
St, 03/22/2017 - 07:18
Prax je určite započítaná ako pedagogická, keďže som nebola ani na materskej, ani na dlhodobej PN, akurát mi zamestnávať každé dva roky prerušil zmluvu na prázdniny...
DPŠ mám z predmetov: Hudobná a vývinová psychológia, Hudobná a umelecká pedagogika, Komunikatívne zručnosti, Metodika vyučovania a prax.
St, 03/22/2017 - 18:29
Vyzerá to tak, že po piatich rokoch pedagogickej praxe ste mali nárok na uznanie prvej kvalifikačnej skúšky, teda zaradenie do 11. platovej triedy. Doplatenie si môžete nárokovať tri roky spätne. Nárok na uznanie Vám vznikol niekedy v roku 2008, čo je deväť rokov .
St, 03/22/2017 - 19:19
Náhrada I. kval. sk.
Môžem sa ešte opýtať, ako je to so záverečným ustanovením vyhlášky 41/1996 §10 od. 6. "Pedagogickému zamestnancovi, ktorý je absolventom vysokoškolského vzdelávania druhého stupňa v neučiteľskom študijnom odbore, sa ako náhrada I. kvalifikačnej skúšky po piatich rokoch pedagogickej praxe uznáva absolvovanie doplňujúceho pedagogického štúdia nadväzujúceho na študijný odbor, ktoré nadobudol pedagogický zamestnanec pred 1. septembrom 2005."
V tomto prípade sa to týka len absolventov, ktorí získali vzdelanie pred 1. 9. 2005.
Ut, 03/28/2017 - 18:11
Ak sa Vaša posledná otázka týka stále Vašej prvej otázky tak platí to, čo som uviedla. Vyhláška MŠ SR č. 41/1996 Z. z. skončila platnosť 31. 10. 2009 a záverečné ustanovenie sa Vás netýka.
St, 03/29/2017 - 08:47
Vysvetlenie záverečného vysvetlenia
Ďakujem veľmi pekne za Vašu odpoveď. Ale chcela by som Vás poprosiť, či by ste mi vedeli napísať vysvetlenie, prečo sa mňa záverečné ustanovenie netýka, pretože môj zamestnávateľ sa bude odvolávať na záverečné ustanovenie a nebude mi chcieť uznať náhradu I. kvalifikačnej skúšky. Lebo keď sa pozerám na tú vyhlášku, tak §10 vlastne neguje §9 z vyhlášky 41/1996. Ďakujem veľmi pekne za Vašu odpoveď.
Pi, 03/31/2017 - 18:40
Vyhláška MŠ SR č. 41/1996 Z. z. v pôvodnom znení neobsahovala možnosť uznať po piatich rokoch pedagogickej praxe ako náhradu prvej kvalifikačnej skúšky absolvovanie neučiteľského študijného odboru a doplňujúceho pedagogické štúdium nadväzujúce na získaný študijný odbor - § 9 ods. 1 písm. b) a neobsahovala ani Vami citovaný text v § 10 ods. 6. Tieto texty boli do vyhlášky vložené novelou, a to vyhláškou č. 374/2005 Z. z. Prechodnými a spoločnými ustanoveniami v právnych normách sa riešia nezrovnalosti a nejasnosti, ktoré by mohli nastať a nastávajú po zavedení novely. Keďže Vy ste štúdium ukončili po roku 2005 netýka sa Vás ust. §10 ods. 6), ale týka sa Vás § 9 ods. 1 písm. b) citovanej vyhlášky. Teda nič sa neneguje, ale dala sa možnosť uznať náhradu prvej kvalifikačnej skúšky aj učiteľom, ktorí ukončili predmetné vzdelanie pred nadobudnutím novely. Keby to nebolo vložené aj do § 10, uznávala by sa náhrada len za ukončené vzdelanie po nadobudnutí novely.
Po, 04/03/2017 - 11:14
Ďakujem veľmi pekne za Vaše vysvetlenie.
Št, 05/11/2017 - 11:25
náhrada I.kvalifikačnej skúšky
Dobrý deň, v septembri 2010 som ukončila rozširujúce štúdium v špecializácii pedagogika mentalne postihnutých a získala osvedčenie o ukončení kvalifikačného vzdelávania pg.zamestnancov na doplnenie šp.pg spôsobilosti. Štúdium začalo 2.9.2008. V tom čase som už mala 5 rokov pedagogickej praxe. Prvé vysokoškolské štúdium som ukončila v roku 1998 v odbore- pedagogika- specializacia socilana pedagogika, na to som v roku 2007/2008 ukončila DPŠ zamerané na učiteľstvo všeobecno vzdelávacích predmetov- vyučovanie pedagogika. V roku 2015 som ukončila rozširujúce štúdium v predmete slovenský jazyk a literatúra. 60 kreditov za toto štúdium mi nechceli uznať nakoľko som štúdium ukončila ako odborný zamestnanec- školský špeciálny pedagóg, hoci som dovtedy aj v rámci štúdia bola pedagogickým zamestnancom.
Chcem sa touto cestou opýtať, či mi štúdium pedagogiky mentálne postihnutých môže byť uznané ako náhrada 1. kvalifikačnej skúšky, ak áno, kto mi ho môže uznať, a ak budem pracovať od septembra 2017 ako pedagogiký zamestnanec, či si môžem požiadať o uznanie 60 kreditov alebo už nie.
Ne, 05/14/2017 - 17:30
Náhrady kvalifikačných skúšok sa od 1. novembra 2009 neuznávajú. Vyhláška MŠ SR č. 41/1996 Z. z. podľa ktorej sa náhrady kvalifikačných skúšok uznávali bola zrušená zákonom č. 317/2009 Z. z. Ak v období po 1. 11. 2009 prebiehalo vzdelávanie, ktoré sa dovtedy uznávalo ako náhrada kvalifikačnej skúšky a do jeho ukončenia ste mali päť rokov pedagogickej praxe, podľa § 61 ods. 11 zákona č. 317/2009 Z. z. Vám ho po jeho ukončení mal zamestnávateľ uznať ako náhradu prvej kvalifikačnej skúšky. Kredity za rozširujúce štúdium v predmete slovenský jazyk a literatúra ako odborný zamestnanec ? Je dôležité aká kategória je uvedená na vysvedčení. Pravdepodobne ste ho nemali absolvovať alebo ste ho mali absolvovať ako pedagogický zamestnanec. Odborní zamestnanci rozširujúce štúdium vo všeobecnosti neabsolvujú. Je dôležité venovať pozornosť aj vypisovaniu prihlášok na vzdelávanie. Kredity za rozširujúce štúdium sa od 1. 9. 2015 nepriznávajú.
So, 05/20/2017 - 12:55
Dobrý deň, na rozsirujuce studium som sa prihlasila v case posobenia an specialnej skole. Zial o par mesiacov na to som dostala vypoved pre nadbytocnost. Studium som nechcela prerusit, nasla som si pracu ako vychovavatelka dva roky na dobu urcitu. Posledny rok studia som pracovala rok a pol ako odborny zamestnanec skolsky specialny pedagog. Nechapem preco by toto mala byt smola na urcenie kreditov. Po ukonceni studia som sa zamestnala akao ucitel slovenciny, a teraz si znova hladam pracu. Zamestnavatel ma v case dokoncenia studia specialnej pedagogiky dal do 11 triedy ale nevydal mi ziaden papier o uznani kvalifikacnej skuske. Teraz sa mi crtala praca ale potrebovala som vykonanie 1. kvalifikacnej skusky. Preto sa pytam, ci mi specka plati a kto mi ma vydat potvrdenie?
So, 05/20/2017 - 17:35
Rozširujúce štúdium špeciálnej pedagogiky Vám platí, získali ste ním kvalifikácia napr. na výkon odborného zamestnanca - špeciálneho pedagóga. Máte predsa osvedčenie/vysvedčenie o ukončení štúdia, ktoré predložíte zamestnávateľovi. Nikto Vám nič vydávať nemusí. Nový zamestnávateľ posúdi, či spĺňate podmienky za zaradenie do kariérového stupňa učiteľ s prvou atestáciou so zaradením do 11, platovej triedy. Nevzniká žiadny problém. Ak Vám uzná náhradu prvej atestácie, tak kredity Vám samozrejme neprizná. Neuvádzate žiadne konkrétne časové údaje, na základe ktorých by som Vám mohla napísať stanovisko.
So, 05/20/2017 - 19:37
Matula1978
Uznanie prvej atestácie
Dobrý deň. v školstve som začala pracovať v roku 1999-2001 ako nekvalifikovaný pedagogický zamestnanec v ŠKD. Od roku 2005 až do súčasnosti pracujem v materskej škole už ako samostatný pedagogický zamestnanec. V roku 2013 som ukončila vysokoškolské vzdelanie Učiteľstvo profesijných predmetov a praktickej prípravy (štátnu skúšku mám z psychológie, pedagogiky, didaktiky odborných predmetov, makroekonomika, mikro ekonómie).
Zaujímalo by ma či mám nárok na uznanie prvej atestácie.
ZARADENIE DO PT_ŠPECIALNY PEDAGOG NA ZŠ_ADAPTACNE VZDELAVANIE
chcem Vás poprosiť o radu. Mám ukončenú II.st. VŠ Špeciálna ped. a ped. mentálne postihnutých + vykonanú rigoróznu skúšku. Pracoval som v detskom...
Dobry deň, chcem sa spýtať na možnosť dodatocneho uznania kreditov riaditelom skoly za rigoróznu skusku vykonanu 04/2010 na UPJS v KE (RNDr.). V danom roku som aj nastupila na...
Asistent - započítanie prax
Materskú dovolenku a rodičovskú dovolenku jej započítate v súlade s § 6 ods. 4 písm. c) zákona č. 553/2003 Z. z. Zaradíte ju tak ako uvádzate najskôr do 8. platovej triedy ako...